Στις 18 Ιουλίου 2022 διεξήχθη έμμεση **προεδρική εκλογή στην Ινδία**. Η Ντραουπάντι Μούρμου εξελέγη Πρόεδρος με το 64% των ψήφων εκλεκτόρων.

Η υποψήφια του Μπαρατίγια Τζανάτα, η Ντραουπάντι Μούρμου, κέρδισε τον υποψήφιο της αντιπολίτευσης Γιασβάντ Σίχνα με 64%–36%. Η Μούρμου έγινε η 15 Πρόεδρος της Ινδίας. Αυτή ήταν η πρώτη φορά που ένας ιθαγενής έγινε Πρόεδρος, αφού η Ντραουπάντι Μούρμου είναι Σαντάλ, και η δεύτερη φορά που μία γυναίκα έγινε Πρόεδρος, με πρώτη την Πρατίμπα Πατίλ. Σε ηλικία 64 χρονών, είναι η νεαρότερη Πρόεδρος στην ιστορία της Ινδίας και η πρώτη γεννημένη μετά την ανεξαρτησία της χώρας.

Εκλογικό σύστημα
----------------

Σύμφωνα με το Σύνταγμα της Ινδίας, ο Πρόεδρος εκλέγεται έμμεσα από ένα εκλεκτορικό κολέγιο που αποτελείται από:

* τα μέλη των δύο βουλών του Ινδικού κοινοβουλίου
* τα μέλη των Νομοθετικών Συνελεύσεων των 28 πολιτειών και των ενωσιακών επικρατειών της Ινδίας

Το εκλογικό σύστημα είναι μεταφερόμενη μονοσταυρία. Οι εκλέκτορες πρέπει να αριθμήσουν τους υποψήφιους κατά σειρά προτίμησης, δηλαδή να γράψουν τον αριθμό 1 δίπλα στην πρώτη προτίμησή τους, τον αριθμό 2 δίπλα στη 2η, 3 στην 3η, κ.ο.κ. Οι ψήφοι των βουλευτών του κοινοβουλίου δεν έχουν την ίδια αξία με των μελών των νομοθετικών συνελεύσεων, και για τους τελευταίους η αξία των ψήφων τους εξαρτάται από την εκλογική δύναμη της πολιτείας ή επικράτειας τους. Η μέθοδος υπολογισμού βασίζεται στην παράμετρο Αξία Ψήφου.

Δικαίωμα υποψηφιότητας έχουν όλοι οι πολίτες της Ινδίας, ηλικίας άνω των 35 ετών, υπό την προϋπόθεση να πληρούν τα κριτήρια μέλους της Λοκ Σάμπα και να μην είναι κάτοχοι γραφείου της κυβέρνησης της Ινδίας, η πολιτείας ή άλλης επίσημης αρχής. Η αίτηση για την υποβολή υποψηφιότητας πρέπει να συνοδεύεται από τις υπογραφές τουλάχιστον 50 εκλεκτόρων και ακόμα 50 δευτερεύουσες υπογραφές εκλεκτόρων. Η θητεία του Προέδρου είναι πενταετής και ανανεώσιμη.

Αποτελέσματα
------------

Αποτελέσματα της προεδρικής εκλογής| Υποψήφιος | Κόμμα | Εκλέκτορες | Αξία ψήφων | % |
| --- | --- | --- | --- | --- |
|  | Ντραουπάντι Μούρμου | Μπ.Τζανάτα | 2.824 | 676.803 | 64,03 |
|  | Γιασβάντ Σίνχα | Π.Κ. Τρίναμουλ | 1.877 | 380.177 | 35,97 |
| **Σύνολο** | **4.701** | **1.056.980** | **100** |
|  |
| Έγκυρες ψήφοι | 4.701 | 1.056.980 | 98,89 |
| Άκυρες ψήφοι | 53 | 15.397 | 1,11 |
| Ψήφισαν | 4.754 | 1.072.377 | 100 |
| Εγγεγραμμένοι ψηφοφόροι / προσέλευση | 4.809 | 1.086.431 | 99,12 |

Παραπομπές
----------

1. ↑  Mehrotra, Vani (21 Ιουλίου 2022). «President Election 2022 Result LIVE Updates: Droupadi Murmu wins, Yashwant loses, celebrations begins». *www.indiatvnews.com* (στα Αγγλικά). Ανακτήθηκε στις 30 Ιουλίου 2022.
2. ↑  «Ινδία: Εκλογές για νέο πρόεδρο». *euronews*. 18 Ιουλίου 2022. Ανακτήθηκε στις 30 Ιουλίου 2022.
3. ↑  Welle (www.dw.com), Deutsche. «India: Tribal politician Draupadi Murmu wins presidential vote | DW | 21.07.2022». *DW.COM* (στα Αγγλικά). Ανακτήθηκε στις 30 Ιουλίου 2022.
4. ↑  Kashyap, Simran (21 Ιουλίου 2022). «Draupadi Murmu is India's first tribal and youngest President ever». *oneindia.com* (στα Αγγλικά). Ανακτήθηκε στις 30 Ιουλίου 2022.
5. ↑  «Droupadi Murmu scripts history; becomes India's youngest, first tribal President». *The Economic Times*.. Ανακτήθηκε στις 2022-07-30.
6. ↑   *Droupadi Murmu, Youngest President At 64, Takes Oath | The News*, ανακτήθηκε στις 2022-07-30
7. ↑  «Constitution of India» (PDF). 1 Απριλίου 2019.
8. 1 2  «Presidential Elections 2022: Live Results - Droupadi Murmu vs Yashwant Sinha News18». *News18* (στα Αγγλικά). Ανακτήθηκε στις 30 Ιουλίου 2022.
9. ↑  «@ΑΝΙ». *Twitter*. Ανακτήθηκε στις 30 Ιουλίου 2022.